ཧོའུ་ཀིང་ལ་ལམ་འགྲོ་དེ་ཙམ་མེད་པ་ལྟར་མཐར་མཐོ་འབྲིང་གྲགས་ཅན་ཞིག་ལ་ཐད་ཀར་འགྲོ་མ་ཐུབ་པར་ལུས་མོད།དེ་གའི་གྲོང་ཁུལ་གྱི་མཐོ་འབྲིང་ལ་བསྐྱོད་ཞོར་གྲོགས་པོ་འགའ་དང་ལྷན་དུ་ཤོག་སྦག་བཟོ་གྲྭར་མྱུལ་བ་དང་།གནམ་གྲུ་དང་གྲུ་གཟིངས་ཀྱི་དཔེ་མཚོན་བཟོ་བ།རིག་རྩལ་འགྲན་བསྡུར་བྱེད་པ་སོགས་ལ་དོ་སྣང་ཧ་ཅང་ཆེན་པོར་གྱུར་འདུགདུས་སྐབས་དེ་དག་གི་རིང་ཧོའུ་ཀིང་འཛིན་གྲྭའི་ནང་གི་མཇུག་ནས་བརྩིས་པའི་ཨང་གསུམ་པར་ཡང་བསླེབས་མྱོང་ཡོད།འོན་ཀྱང་།ཁོང་གི་རང་ཉིད་ཀྱི་ལྟ་བར་བརྩི་སྲུང་བྱེད་བཞིན་སློབ་གྲྭའི་ཕྱི་ནས་རང་འདོད་ཀྱི་ཤེས་བྱར་བརྩོན་ཐབས་བྱས།དེ་ཡང་ཁོང་གིས་གྲོགས་པོ་དང་རྒན་རབས་ཚོ་དང་ལྷན་དུ་ཡེ་ཤུའི་ཆོས་གཞུང་དུ་བཤད་པའི་ལྟ་གྲུབ་སློབ་སྦྱོང་དང་།དབང་ཤེས་ལྔ་པོ་ལས་བརྒལ་བའི་ཚོར་ཤེས་ཀྱི་སྐོར་ལ་ཞིབ་ཏུ་རྩད་ཞིབ་བྱ་འགོ་བརྩམས།